

*НАРОДНО ЧИТАЛИЩЕ”ВАСИЛ ЛЕВСКИ-1902” с.ЯНКОВО*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ОТЧЕТ

ЗА ДЕЙНОСТТА НА ЧИТАЛИЩЕТО ПРЕЗ ИЗМИНАЛАТА 2021г.

Читалището ни и през 2021 г. продължава да осъществява дейността си със своите цели и програми заложени в Устава на организацията.Основна цел на читалището е утвърждаването му като обществен и културен център,осигуряващ на хората особено в малките населени места равен достъп до всички видове информация-като отбелязване на дейности по повод на различни годишнини и традиционни празници ,включваща мултимедийна презентация,викторини,беседи,участия в проекти.Читалището в нашето село е киното,театъра,концертната зала ,музея и всички останали културни центрове.

Ето защо основен приоритет и целите в читалищната дейност са насочени към обогатяване на културния живот в селото и общината за удовлетворяване потребностите на населението чрез:

 Съхранение и развитие на традициите на българския фолклор-принос за това има групата за автентичен фолклор към читалището с които ходим по фестивали и пеем типични за селото песни записани от стари хора и съхранени от нас.

 Обмен между културите от различните етноси-заедно сме на българските и на турските празници.

 Разширяване знанията на хората и осигуряване на достъп до информация и комуникация чрез интернет достъп в читалището.

 БИБЛИОТЕЧНА ДЕЙНОСТ

Библиотеката ни разполага с 9351 библиотечни единици предоставени на свободен достъп на читателите.

 При направената инвентаризация на фонда поради морално остаряване се състави Акт за отчисление на 267 броя книги.За съжаление тая година участвахме в проект към МК „Българските библиотеки –съвременни центрове за четене и информираност”но не бяхме одобрени.Предоставихме макар и оскъден архив за написването на книга за село Янково от Тодор Андонов който за съжаление се помина.

Потребители на библиотеката:общ брой 280

 Брой посещения: за дома-620, в читалня -256 бр.

За съжаление мерките които ни се наложиха да спазваме във връзка със световната пандемия се отрази и на нас .

Посещаемостта в библиотеката отчита спад.Налагаше се да доставяме книти и по домовете.Не можем да провеждаме открити уроци,беседи,седмица на четенето с учениците от училището мултимедийни презентации по определени теми (включени в учебния процес), организирани от учители и библиотекаря.. Имаме Клуб”Приятели на книгата”.Всички мероприятия залегнати в културния ни календар са насочени към техните интереси,но през тази година се ограничихме до минимум. В добро сътрудничество сме с общинска администрация,кметство Янково,училище и детска градина и доброволци в помощ за осъществяването на мероприятията, които надяваме се ще започнат отново .Библиотеката успява максимално да удовлетвори информационните потребности на населението на селото и околните села, в областта на е-здраве, е-образование, е-заетост. В резултат на въведените нови иновативни услуги търсенето в електронните ни бази данни се е увеличило.. През отчетния период се наблюдава повишен интерес към библиотеката и това се дължи на огромните усилия, които полагаме не само в обслужването и ежедневната работа, но също така и в организирането на различни инициативи, като резултат от навлизането на новите информационни технологии, използването на по-съвършени некнижни носители, до известна степен променените образователни критерии, променените нагласи, силното влияние на Интернет и др.

ЛЮБИТЕЛСКО ТВОРЧЕСТВО

Тази година фестивалите почти не се състояха!

Но,читалището с гордост може да приветства групата за автентичен фолклор която се състои от 10 жени на възраст между 60-85годишни които са нашето живо и неуморимо съкровище.Прославяме селото и община с песните си по събори и фестивали.Няма празненства,чествания и мероприятия в които да не сме организатори или участници.Факт е че към нас се присъединиха и момичета от училището които се включват в мероприятията и си сформирахме една младежка групичка с която обхождаме селото и влизаме във всеки дом по Лазаровден да ни дарят с яйца които боядисваме на Велики четвъртък на сред селото.Провеждаме си редовно своите занимания и репетиции.Всички на добра воля с много желание,дух и амбиции работим и се стараем да съхраним традициите в селото за по дълги времена.Подбираме си репертоара в зависимост от предстоящите празници и участията във фолклорни фестивали.Месните прояви са свързани с празници за различни бележити дати и годишнини изразени в концерти,срещи ,забавления,които се провеждат в зала в библиотеката ,на открито или в училището. По важни мероприятия от културния календар от I – XII 2021 год. организирани от НЧ”В.Левски-1902”но не всички можахме да осъществим.

* I.Бабинден
* II.Събеседване с ученици от ОУ „Хр.Ботев” на тема –Заедно срещу насилието
* II.Отбелязване годишнина от обесването на Левски -”Свещичка за Левски”
* III.Изложба на мартеници
* III.3-ТИ МАРТ-рецитал / поднасяне на венец и цветя пред паметните плочи/
* III.Празник на жената
* III.Световен ден на поезията-събеседване с уч-ци от клуб „Приятели на книгата”
* III.Първа пролет –програма с участието на ЦДГ и ученици от ОУ Янково
* IV.Конкурс „Малкото Голямо четене” с уч-ци от клуб „Приятели на книгата”
* IV.Лазаровден
* IV.Организиране и боядисване на яйца на Велики четвъртък на мегдана .Изложба „Най- шарено яйце”
* V. Запознаване на децата от ЦДГ с библиотеката и нейното предназначение
* V.Конкурс под наслов „Аз вече мога да чета” с учениците от I –ви клас
* V.Гергьовска люлка насред село-люлка от въже с украса здравец
* V.Преразказ по приказка –уч-ци от IV клас
* VI.1-ви ЮНИ Ден на детето ! Конкурс -рисунка на асфалт,пукане на балони,изложба на рисунки и апликации на децата от ЦДГ,много песни и смях.
* VI.Викторина „Човек и общество”
* VI.Беседа с ученици-Наркотиците и вредата от тях
* IX.Безопасно движение-разговор с децата на открито
* X .Денят на пенсионера-поздрави към всички пенсионери
* Х.Организиране на сбор на селото- Димитровден
* XI.Ден на Народните Будители –беседа с ученици /мултимедия/
* XII.Запалване светлините на елхата- уч-ци от ОУ ,децата от ЦДГ с. Янково

Материално техническата база на читалището е в добро състояние.Всяка година отчитаме за необходимостта от ремонт на киносалона но както всички знаем че това не може да се случи на тоя етап поради липса на средства.За това със средства от бюджета на читалището се стараем да правим частично боядисване,измазване и каквото е по неотложно за да подържаме сградата.С участието в проект под наслов „Българска шевица-българска искрица” читалището спечели 1000 лева и съфинансиране на стойност 280 лева на фасадната стена се монтираха паната с българска шевица които,не само красят а и ни напомнят ежедневно че българския дух и българските традиции са живи и трябва да ги съхраняваме чрез децата ни и занапред в годините!

ФИНАНСОВ ОТЧЕТ

Читалището се финансира от МИНИСТЕРСТВОТО НА КУЛТУРАТА чрез субсидия , от членски внос и дарение.За отчетния период януари-декември 20201година

 приходите са :

 1.Наличност банка към 01.01.2021 г .- 12563,66

2.Наличност каса към 01.01.2021 г - 81,89

3.Субсидия ОА - 28710,00

4.От проект - 1000,00

**Общо приход 42,355,55 лв.**

Разходи:

 1. Ел.енергия 347,84

2. Стопански разходи 710,77

4. Работна заплата осигуровки 20224,20

6. Осигуровки работодател 3826,44

7. Проект 1280,00

8..Такси обслужване договори 543,40

 **Общ разход 27202,65 лв.**

Наличност към края на 2021 година 15152,90 лв.

Хонорари не сме изплащали ,стараем се да се справяме доколкото е възможно сами !

Глоби и наказания също не сме допускали!

През 2021 г. са проведени-3 редовни заседания на Настоятелството. Компетентното и отговорно отношение на членовете на настоятелството осигуриха успеха на дейността на читалището и то все по- уверено реализира инициативи в разнородни сфери: социална, информационна, културна,образователна, приемане на планове и отчети за финансови разходи за цялостната дейност на читалището. . Поддържа се необходимата документация за извършване на периодичен инструктаж на щатните читалищни работници. Изготвени са досиета по трудова медицина, във връзка с изискванията по ЗЗБУТ.

От името на Настоятелството Ви благодаря за подкрепата, защото в трудната обстановка, в която сме принудени да работим, Вие, читалищните членове показвате, че духовната култура и изкуство, на които сте пазители, няма да остане в историята, докато я има институцията Читалище.

 Изготвил:Ц.Станева- чит.секретар